‎NETFLIX ओरिजिनल सीरीज़
‎जेनेट, तुमने मुझे निराश किया।
‎तुमसे और विरोध की आशा थी।
‎पर तुम यहाँ, द बैड प्लेस में ‎बिल्कुल अकेली हो,
‎एक छोटी सी चुंबक की जेल ने ‎तुम्हें असहाय बना दिया है।
‎इससे फ़र्क नहीं पड़ता।
‎अब क्या मसला है?
‎माइकल इस तरह नहीं हँसता।
‎यह सिर्फ़ ख़ुशी की दबी हँसी है।
‎सही कह रही है।
‎उसके अंदाज़ की बारीकियाँ सीखनी होंगी
‎तभी यह यातना सफल हो पाएगी।
‎इस किरदार की दिक्कत यह है
‎कि मैं अभी माइकल की प्रेरणा को ‎समझ नहीं पाई हूँ।
‎मैं माइकल के अंदर तो हूँ, ‎पर मुझे माइकल के "अंदर" पहुँचना है।
‎दरअसल यातना तो तब होती है
‎जब तुम अपने "अभिनय" की बात करती हो।
‎तुम समझती नहीं।
‎अगर वाकई माइकल की प्रेरणा जाननी है,
‎वह मेरे बाकी दोस्तों जैसी है।
‎वफ़ादारी, सहानुभूति और प्यार।
‎और इसलिए वही जीतेंगे।
‎सच कहते अच्छा नहीं लग रहा, जान। ‎वे नहीं जीतेंगे।
‎तुम्हें बचाने कोई नहीं आने वाला।
‎-और बेकार हो गया। ‎-पता है!
‎महसूस हो रहा था। यह गलत था।
‎मैं बस... इस बारे में ‎बहुत ज़्यादा सोच रहा हूँ।
‎माइकी, जेनेट को बचाने की ‎योजना को लेकर एक सवाल है।
‎कुछ सोचा भी है?
‎हाँ, मैंने कुछ सोचा है।
‎पर सच कहूँ तो, ‎पता नहीं वह सफल होगा भी या नहीं।
‎शायद ग्लेन मदद कर सके।
‎ए, ग्लेन! ‎हम जेनेट को कैसे बचाएँ?
‎उसे नहीं पता।
‎सुनो, जेसन, मेरे दोस्त।
‎मैंने एलेनोर और टाहानी को उनकी मौत के ‎बाद की ज़िंदगी की यादें वापस दे दी हैं।
‎तुम्हारी नहीं दी हैं, जिसकी ज़ाहिर वजह है।
‎पर मुझे लगता है ‎हमारी बचे रहने की उम्मीद बढ़ाने के लिए,
‎अब वक्त है कि तुम ‎हमारे सब अनुभव याद कर लो।
‎तैयार हो जाओ, तुम्हें झटका लग सकता है।
‎धत् तेरे की!
‎-तुम्हें सब याद आ गया? ‎-हाँ।
‎पिछली बार द बैड प्लेस आने पर, ‎मैंने पेट्रोल बम फेंका था
‎वह कमाल की बात थी।
‎मुझे डर था ‎300 साल की यादें देखने के बाद
‎तुम्हें ऐसा ही कुछ याद आएगा।
‎दोस्त, मैंने ऐसा इसलिए किया ‎ताकि जान सको कि क्या नहीं करना है।
‎ख़ुद पर क़ाबू रखना बहुत अहम है।
‎धमाका करने की इच्छा से लड़ो, भले ही ‎तुम्हें लगे कि हम बुरी तरह फँस गए हैं।
‎समझ गए?
‎मतलब, यह बहुत बकवास बात है, ‎पर हाँ, मैं समझ गया।
‎रुको, मेरी सब यादें दोबारा लौटाओगे?
‎ज़्यादातर तो भूल ही गया।
‎अब आप द बैड प्लेस में प्रवेश कर रहे हैं।
‎जनसँख्या ‎आपकी माँ
‎अध्याय 44
‎सभी का स्वागत है!
‎जेनेट कुछ समय मौजूद नहीं होगी।
‎उसकी कुछ नियमित प्रणाली मरम्मत चल रही है।
‎मैं मतलब समझ गया।
‎प्लास्टिक सर्जरी हो रही है।
‎जेनेट की गैरहाज़िरी में,
‎हम आपकी पुरानी ज़िंदगी की यादें ‎ताज़ा करना चाहेंगे,
‎जब आप अपने काम ख़ुद करते थे।
‎हम इसे धरती दिवस कहते हैं!
‎और, हाँ, पता है धरती पर ऐसा दिन होता है, ‎पर वे क्या कर लेंगे, मुकदमा चलाएँगे?
‎तो, कुछ मज़ेदार, ‎हल्के कामों के लिए तैयार हो जाएँ।
‎यह वाला दल बुनाई करेगा।
‎आप लोग अपना पसंदीदा काम, बाग़वानी करेंगे।
‎यार, अच्छा हो ‎।कि हमें इससे बेहतर काम मिले।
‎और तुम पाँच लोग एक शानदार, ‎एकांत झील वाले घर में जाओगे।
‎तुम तैरोगे, पानी में स्की वगैरह करोगे।
‎ऐसी की तैसी, मालियो।
‎क्यों लगा कि वह पहले भी
‎ऐसा बोल चुका है?
‎मुझे यहाँ से नीचे उतार, कमीनी।
‎मुझे मेरी सेक्सी, बदमाश ‎बहन-आंटी से बचाने का शुक्रिया।
‎मैं जानता हूँ मैंने तुम्हें काफ़ी ‎तकलीफ़ें दी हैं, डेरेक की फ़ितरत ऐसी ही है।
‎पर अब से, मैं तुम्हारी मदद करूँगा।
‎मुझे ज़्यादा भरोसा होता
‎अगर तुमने "स्क्रैबल" अक्षरों भरा ‎शैम्पेन का गिलास न थामा होता,
‎पर और कोई चारा नहीं है।
‎तुम पड़ोस को चला सकते हो न?
‎वैसे मुझे इस काम के लिए नहीं बनाया गया था,
‎पर सच कहूँ तो, मुझे ‎किसी भी काम के लिए नहीं बनाया गया था।
‎ठीक है, हम मानवों को ‎मुख्य शहर से दूर ले जाएँगे
‎ताकि तुम्हारा भार कम हो।
‎वह बहुत बढ़िया होगा।
‎-ठीक है। ‎-ठीक है।
‎अच्छा, जान, चलने का वक्त हो गया। ‎तुम तैयार हो?
‎बिल्कुल। तुम्हारी कमान में ‎मैं आत्मविश्वास से भरी हुई हूँ।
‎अपने धर्मपिता के शब्दों में, ‎उनके सबसे मुश्किल
‎मुश्किल किरदार का अभिनय करते हुए...
‎ "अब तुम मर्द हो, यार।"
‎हमेशा की तरह, ‎कम शब्दों में बात कहने का शुक्रिया।
‎अब, झील वाले घर जाओ ‎और टाहानी की शानदार मेज़बानी दिखाओ!
‎दरअसल, इस बात पर कहना चाहूँगी,
‎माइकल और जेसन जेनेट को बचाने गए हैं ‎और तुम यहाँ कमान संभाल रही हो।
‎डेरेक भी अहम काम कर रहा है।
‎मैं कुछ अच्छा काम करना चाहूँगी।
‎अमरीकी लोग क्या कहते हैं?
‎ "मुझे भेज दो, कोच साहब!"
‎ "मुझे भी खिलाओ, कोच।"
‎जान, हमें इन मानवों को ‎ख़ुश और व्यस्त रखना है।
‎ठीक है? तो उन्हें ख़ूब शैम्पेन पिलाओ,
‎और नन्हे सैंडविच खिलाकर उनका ध्यान भटकाओ।
‎बेशक।
‎हालांकि मैं कभी झील वाले घर पर ‎फ़िंगर सैंडविच नहीं खिलाती।
‎मैं क्या हूँ, वेल्श?
‎ऐसा है क्या? मुझे नहीं पता। ‎यह सच नहीं है न?
‎ठीक है। हमें चुपके से जाना होगा।
‎शॉन तक पहुँचने से पहले कोई हमें देख न पाए।
‎जेनेट को बचाने का यही एक तरीका है।
‎माइकल?
‎डर लग रहा है।
‎मुझे भी, यार।
‎अगर इतनी देर अलग रहने से ‎मेरा और जेनेट का रिश्ता बदल गया हो तो?
‎अगर वह ख़ास जुड़ाव ख़त्म हो गया तो?
‎हाँ।
‎मैं इसलिए डर रहा हूँ ‎कि हम बुराई की जन्मभूमि पर खड़े हैं,
‎करोड़ों राक्षसों से घिरे, ‎जो हमें ख़त्म करना चाहते हैं।
‎शायद हम दोनों किसी बात से डरे हुए हैं।
‎हैलो, दोस्तो।
‎तुम लोगों के लिए ‎कुछ सादे स्नैक्स बनाए हैं।
‎यह जगह बढ़िया है।
‎किसी और ने कियानू और सैंडी बी वाली ‎ "द लेक हाउस" फ़िल्म देखी है?
‎सौम्य जादू भरी फ़िल्म मुझे पसंद है।
‎कोई समय-यात्रा वाला डाक-बक्सा हो, ‎या माँ-बेटी का शरीर बदलना,
‎या शेफ़ के किरदार में सेरा मिशेल गैलर
‎जिसका खाना उसके रोने के कारण लज़ीज़ लगे।
‎मुझे पटकथा लेखक होना था।
‎हाँ। शायद इससे काम चल जाए।
‎मास्टर बेडरूम मेरा है।
‎-सिमोन? चिडी कहाँ है? ‎-उसने घर रूककर पढ़ने का फ़ैसला लिया।
‎उसने कहा वह झील में तैरने से डरता है।
‎सच यह है, वह ज़्यादातर चीज़ों से डरता है।
‎डर की कोई बात नहीं।
‎तुम सब रुककर बड़े सैंडविच का मज़ा लो।
‎मैं जाकर चिडी को लेकर आती हूँ।
‎टाहानी को काम निपटाना है।
‎बदमाश वाली मूँछ, चश्मिश...
‎मधुमक्खी वाला राक्षस।
‎वह तुम हो क्या?
‎बेयर्मी के कर्मचारी
‎तकनीकी तौर पर, हाँ।
‎पर अब मैं इस रूप को नहीं पहचानता।
‎उस सजीली मुस्कान के पीछे ‎बहुत क्रूरता छुपी थी,
‎ख़ुशी से भरकर ‎कितने ही लोगों को बेहद दर्द दिया था।
‎शर्मनाक है।
‎यहाँ मुझे उस पहले वाले रूप की ‎कौन सी यादें मिलेंगी?
‎मैं समझता हूँ।
‎मेरे लिए अपने पुराने हाई स्कूल जाना ‎बहुत मुश्किल था।
‎कितनी यादें थीं।
‎और कबाड़ की मशीन ने ‎उसे कुचलकर नन्हें टुकड़े बना दिए।
‎अगर हम यहाँ से ज़िंदा निकले, तो मुझे ‎अपने किशोर जीवन को मिटाने की याद दिलाना।
‎चलो भी, दोस्तो। जल्दी लौट चलो।
‎ए, वांडा। सब ठीक है?
‎दोबारा बोलो?
‎-डेरेक? ‎-हैलो!
‎तो... हालात... ठीक नहीं हैं।
‎-सुनो हैलो! ‎-हैलो!
‎तुमने कहा था तुम इसे संभाल लोगे।
‎हाँ, पर पता चला ‎कि 300 बच्चों वाला अकेला बाप होना
‎इतना आसान काम नहीं है, एलेनोर।
‎ठीक है, तो चार मानव ‎अभी भी झील वाले घर में हैं,
‎तो हम इसका हल निकाल लेंगे।
‎-तुम यहाँ क्यों आई? ‎-चिडी को लेने आई थी।
‎उसने घर रुकने का सोचा।
‎चिडी वहाँ ऊपर है? इस वक्त?
‎चिडी, तुम यहाँ हो।
‎हैलो। माफ़ करना, तुम्हें बताना चाहिए था। ‎मैंने घर पर रुककर पढ़ने की सोची।
‎झील में तैरने से डर लगता है, ‎और वॉटरस्की से भी...
‎हमें सब पता है, चिडी।
‎हमें तुम्हारे समूह के साथ ‎झील वाले घर जाने की उम्मीद नहीं थी।
‎हमने तुम्हारे लिए ‎ख़ास अकेले की गतिविधि सोची थी।
‎सच में? वह क्या है?
‎हमने इस फ़्लैट में ‎एक पहेली के कई सुराग छुपाए हैं।
‎मुझे पहेलियाँ पसंद हैं।
‎मज़ेदार होने के साथ गृहकार्य जैसी भी ‎होती हैं। हर तरह से फ़ायदा है।
‎यह एकदम ख़ास है क्योंकि इसे सुलझाने पर,
‎तुम्हें ब्रह्माण्ड का सच पता चलेगा।
‎राज़ खोल दिया... शायद।
‎ए, टाहानी, तुमने बहुत मदद की,
‎पर झील वाले घर में ‎सब लोग बिना मेज़बान के हैं,
‎जो कि सही बात नहीं है।
‎तो, चलो, जाओ।
‎-बेशक। ‎-हाँ।
‎-शुभकामनाएँ, चिडी। ‎-ठीक है।
‎तो, पहला सुराग क्या है?
‎पहले ही मिल गया।
‎ठीक है, मूर्खों।
‎राक्षस सम्मेलन - पूरे 100 दिन
‎यातना के भविष्य पर हमारी ‎4,000 घंटे की प्रस्तुति का 52वाँ घंटा।
‎वह 4,000 घंटे के लिए मंच पर रहेगा?
‎एक बात सूझी है। हमें पेट्रोल...
‎-जेसन। ‎-क्या? मैंने बम तो नहीं कहा।
‎पेट्रोल के बाद कुछ भी कह सकता था।
‎मुझ पर भरोसा करो। मेरी एक योजना है।
‎मानव पहले से बदतर हो गए हैं। ‎कुछ नया सोचना होगा।
‎बेशक, छड़ी चुभोना बढ़िया है, पर क्या वे छड़ी ‎और धारदार या और गर्म होनी चाहिएँ?
‎इसके विपरीत क्या वे कम गर्म होनी चाहिएँ?
‎हम 7,000 स्लाइड में से ‎पहली से शुरू करते हैं।
‎हमारे उद्योग के आधुनिकीकरण की योजना
‎बढ़िया भाषण... नहीं!
‎क्या हाल है, कमीने?
‎अरे, नहीं। यह अच्छा नहीं है।
‎तुम लोग क्या... नहीं। ‎ऐसा मत करो। वह डेरेक नहीं है।
‎डेरेक।
‎मैं मनोरंजन करने ‎झील वाले घर वापस जा रही हूँ,
‎क्योंकि मैं सिर्फ़ उसी लायक हूँ।
‎-अच्छा। ‎-मुझे पार्टी का कुछ सामान चाहिए।
‎झील से जुड़े स्लोगन वाले ‎प्यारे कॉकटेल नैपकिन।
‎शायद उन पर लिखा हो "दुर्घटना से झील भली।"
‎माफ़ करना, मुझ में बिल्कुल हिम्मत नहीं बची।
‎डेरेक, रीबूट होने पर ‎तुम और विकसित हो जाते हो, है न?
‎हाँ।
‎शायद तब पड़ोस चलाने में और काबिल हो जाओगे।
‎अरे, हाँ।
‎तुमने कहा था कि तुम ‎हमारी मदद करना चाहते हो। यही मौका है।
‎-हाँ। ‎-हाँ।
‎डेरेक।
‎यहाँ क्या कर रही हो, विकी? तुम जल्दी आ गई।
‎कभी यह लिबास उतारती नहीं? ‎बहुत बुरी बदबू है।
‎ऐसा क्या?
‎घबराने की ज़रूरत नहीं।
‎जानता हूँ यह गद्दार सुअर, ‎माइकल जैसा दिखता है।
‎पर असल में यह हमारी अपनी विकी है,
‎जिसने आधुनिक राक्षसी तकनीक का:
‎ख़ास तौर पर बना, हमशक्ल लिबास पहना है!
‎हमें घूमकर दिखाओगी, जान?
‎जैसा सब जानते हो, हमारी ‎वर्तमान प्रणाली नाकाम हो रही है।
‎बेशक, पहली बार पिछवाड़े में ‎मकड़ी जाने पर उसे तकलीफ़ होती है।
‎पर जल्द, मानव इसके आदी हो जाते हैं, ‎उससे बुरी बात, मकड़ियाँ ऊब जाती हैं।
‎ये ख़ास तौर पर बने लिबास ‎नए युग का आगाज़ कर रहे हैं:
‎यातना का दूसरा संस्करण।
‎इस बात पर, मुझे लगा कि राक्षसी सम्मेलन ही ‎वह सबसे बढ़िया जगह है जहाँ मैं तुम्हें
‎अपनी सबसे महान ईजाद से चौंका दूँ।
‎बाहर आ जाओ... जेसन।
‎मैंने शोध विभाग के लोगों से ‎जेसन का लिबास बनवाया।
‎मुझे लगा जेनेट को यातना देने का ‎यह मज़ेदार तरीका होगा।
‎-यहाँ आओ। ‎-मैंने इसकी मंज़ूरी नहीं दी।
‎पता है, पर, मैं विकी हूँ!
‎मैं बिल्कुल बेवकूफ़ हूँ।
‎सही कहा। यह सच है।
‎बुरा नहीं है।
‎गाल ज़्यादा उभार दिए, पर फिर भी।
‎रुको, इसके अंदर कौन है?
‎-ग्लेन। ‎-बात समझ में आती है।
‎बेवकूफ़ ही बेवकूफ़ का किरदार निभा सकता है।
‎सोच ही रहा था कि तुम कहाँ थे, ग्लेन।
‎मैं यहीं हूँ... जेसन के अंदर।
‎-गोबर की बड़ी बाल्टी नहीं हूँ। ‎-अच्छा।
‎बोलो, बॉस, क्या कहते हैं ‎आपके इन नए लिबासों को काम पर लगाएँ?
‎हम जाकर गुड जेनेट को यातना देते हैं ‎और आपको उसकी रिपोर्ट देंगे।
‎-रास्ता किस तरफ़ है? ‎-रुको।
‎मेरे पास बेहतर तरकीब है।
‎हम यहीं मंच पर सबके सामने ‎अभी ही गुड जेनेट को यातना देंगे।
‎रूफ़स, गुड जेनेट को लेकर आओ।
‎योजना का यह भाग ख़तरनाक लगता है।
‎यह योजना का भाग नहीं था।
‎भगवान का शुक्र है, ‎मुझे लगा तुम्हारी योजना बुरी थी!
‎ठीक है, यह आसान है। बस बटन दबाओ। ‎तुमने मिंडी को लाखों बार करते देखा है।
‎नहीं, चलो करते हैं।
‎नहीं, मुझे मत मारो।
‎ऐसा मत करो।
‎अब, यह इतना मुश्किल क्यों है? मुझे बस...
‎पता है? मैं समझता हूँ मुझे क्या करना है।
‎बस इसे ऐसा समझो कि...
‎डेरेक!
‎शानदार।
‎-यार, तुमने क्या सोचा? ‎-मैं बस कुछ मदद करना चाहती थी।
‎मेरा काम यहाँ बस पार्टी देना था,
‎धरती पर भी बस यही काम करती थी ‎और अब मैंने सब गुड़गोबर कर दिया।
‎नहीं, तुमने बचने का एक रास्ता दिया है।
‎तो मैंने सब ठीक कर दिया।
‎न, तुमने दूसरी दिक्कतें खड़ी कर दीं, ‎पर मैं संभाल लूँगी।
‎पर अहम बात यह है कि मैंने कुछ तो किया।
‎-चुप रहो और मेरे मुताबिक चलो। ‎-जी, मैडम।
‎चिडी? बाहर आ जाओ, दोस्त।
‎ठीक है। कुछ सफलता मिली।
‎नहीं, यहाँ 4,000 सुराग हैं। ‎तुमने पाँच ढूँढें हैं।
‎मैं सीधे अंत पर आती हूँ।
‎यह पहेली तुम्हें पड़ोस की सभी जगहों के ‎रोमांचक सफ़र पर ले जाती।
‎घुड़सवारी, गर्म हवा के ‎गुब्बारे की सैर और...
‎मैंने टाहानी को शामिल किया ‎क्योंकि उसने धरती पर ये सब चीज़ें की थीं।
‎तुम्हें स्वर्ग में एक महीना हो गया
‎और तुम अभी भी नए काम करने से झिझकते हो।
‎हाँ, जानता हूँ, नए काम करना ‎मेरी फ़ितरत में शामिल नहीं है।
‎मतलब, दरअसल मैं उस कुर्सी में ही ‎सहज महसूस करता हूँ।
‎और सच कहूँ तो, इसकी बाज़ू थोड़ी नुकीली हैं।
‎यकीन मानो कि तुम यहाँ सुरक्षित हो।
‎मुझ पर भरोसा कर सकते हो।
‎मुझ पर भरोसा करते हो, चिडी?
‎हाँ। बिल्कुल करता हूँ।
‎तो मेरे साथ आओ।
‎ये व्यक्तिगत लिबास बहुत क्रांतिकारी हैं।
‎कल्पना करो कि तुम किसी मानव को ‎अपने रूप में यातना नहीं दोगे,
‎बल्कि उसकी पत्नी, पूर्व-पत्नी, ‎या कोई औरत बनकर सताओगे।
‎ये इतने असली लगते हैं ‎कि ये गुड जेनेट पर भी कारगर हैं!
‎बढ़िया, और विकी।
‎ए, तुम्हारा माइकल का भाव ‎तुम्हारे लिबास जितना ही बदबूदार है।
‎सब यही क्यों कह रहे हैं?
‎स्वागत है, जेनेट। ‎तुम्हारे लिए एक ख़ास मेहमान है।
‎हैलो, जेनेट। यह मैं हूँ, जेसन। ‎तुम्हारा प्रेमी।
‎तुम्हारी बहुत याद आती है।
‎जानता हूँ हमारा झगड़ा हो चुका है, पर आशा है ‎तुमने मुझे माफ़ कर दिया क्योंकि...
‎मैं तुम्हें चाहता हूँ... लड़की।
‎लड़की नहीं हूँ।
‎-तो, जेनेट? ‎-हाँ।
‎इससे तुम्हें कैसा लगा?
‎बहुत बुरा।
‎सही काम किया, ग्लेन।
‎-रूफ़स, जेनेट को उसकी कोठरी में ले जाओ। ‎-नहीं।
‎नहीं, प्लीज़ जेनेट को ‎हमें वापस ले जाने दें।
‎वहाँ ले जाते हुए ‎थोड़ा ज़्यादा यातना देना चाहता हूँ।
‎बेशक ले जाओ।
‎हैलो, बेवकूफ़ो।
‎यह मैं हूँ, माइकल।
‎मज़ाक कर रही हूँ। यह मैं हूँ, विकी, ‎माइकल के लिबास में।
‎क्या चल रहा है?
‎मुझे नहीं बताया था कि मेरा कोई शागिर्द है।
‎आ जाओ, दोस्त। बढ़िया जा रहे हो।
‎हम कहाँ जा रहे हैं?
‎किसी मज़ेदार जगह। बस मेरी आवाज़ के पीछे आओ।
‎यह... एक तरह से मज़ेदार है।
‎मैं बहुत डरा हुआ हूँ, ‎पर अच्छा भी लग रहा है।
‎-हैलो। ‎-हैलो, तुम जो भी हो।
‎ध्यान मत दो। हम भरोसे वाली बात कर रहे हैं।
‎हैलो।
‎वह कैसी आवाज़ थी?
‎एक यूनिकॉर्न मर गया।
‎-क्या? ‎-नहीं।
‎यूनिकॉर्न नहीं, गलती से बोल दिया।
‎एक आम घोड़ा जिसके सिर में ‎किसी ने चाकू भोंक दिया।
‎क्या?
‎शोले के सांबा वाले डायलॉग की ख़ातिर बताओ
‎आख़िर यहाँ क्या चल रहा है?
‎-माइक। ‎-तुम कौन हो?
‎मैं कौन हूँ?
‎-तुम कौन हो? ‎-यह तुम्हारे पास था?
‎हाँ। कुछ राक्षसों को उड़ाना चाहता था,
‎पर तुमने रुकने को कहा, तो मैं रुक गया।
‎विकी, तुमने माइकल का ‎दूसरा लिबास क्यों बनाया?
‎उसने नहीं बनाया। ‎मेरा मतलब, मैंने नहीं बनाया।
‎देखो...
‎यह नहीं हो सकता।
‎हाँ, यह सच है।
‎मैं असली माइकल ही हूँ।
‎हमारे प्रयोग को नाकाम करने की ‎तुम्हारी साज़िश का हमें पता है।
‎हमें पता है हमारा ध्यान ‎बँटाने के लिए लिंडा के भेष में
‎तुमने क्रिस को भेजा था ‎जिससे तुमने गुड जेनेट की जगह
‎बैड जेनेट को घुसा दिया।
‎नहीं, तालियाँ मत बजाओ। यह असली है।
‎कोई इन्हें पकड़ो।
‎रूफ़स, चेतावनी दे रहा हूँ।
‎हमारी पुरानी जान-पहचान है। ‎हम एक कमरे में रहते थे।
‎पर अगर तुमने एक कदम भी बढ़ाया, ‎तो तुम पर राक्षस उड़ाने की मशीन चला दूँगा।
‎ "राक्षस उड़ाने की मशीन"? रहने दो।
‎कम से कम यकीन आने वाली बात करो।
‎मान गए।
‎मैं तुम सब जैसा हुआ करता था।
‎जहाँ तुम हो, मैंने वहाँ बैठकर 10,000 से ‎ज़्यादा राक्षस सम्मेलनों में भाग लिया है
‎और मैं मानता था कि हम ब्रह्माण्ड का
‎नैतिक संतुलन बनाने के लिए यातना देते हैं।
‎पर मुझे पता चला है कि वह गलत है।
‎मानव ख़ुद में सुधार कर सकते हैं ‎और हम भी कर सकते हैं।
‎और अपने मन में, ‎शॉन भी जानता है कि यह सच है।
‎तुमसे विनती करता हूँ, ‎अपनी आँखें खोलो और सच को जानो।
‎शाबाश, माइकल।
‎क्या एकालाप है... बिल्कुल नहीं!
‎तुमसे डरता नहीं हूँ।
‎क्योंकि मैंने वह अनुभव किया है। ‎मैंने तुम्हारा रूप ले लिया है।
‎तुम भले ही बदलने का दावा करो, ‎पर अंदर से तुम अभी भी राक्षस हो।
‎नीच, घिनौने, बुराई से भरे हुए।
‎और अब...
‎तुम घर लौट आए हो।
‎रहने भी दो!
‎-चलो चलें। जल्दी करो। ‎-चलो।
‎नहीं, पागलों। तालियाँ बजाना बंद करो। ‎वे भाग रहे हैं।
‎कसम से, हर साल ‎राक्षसी सम्मेलन का स्तर बेहतर हो रहा है।
‎यार, इस घर को देखो।
‎और वह सुंदर झील। ‎यकीन नहीं होता कि मुझसे ये सब छूट जाता।
‎यही ब्रह्माण्ड के सच का जवाब है?
‎-वैसे... ‎-कुछ हद तक।
‎पहेली जारी है।
‎ए, आख़िर तुमने आने का फ़ैसला कर लिया।
‎हाँ।
‎एलेनोर और टाहानी का शुक्रिया।
‎तुम दोनों सबसे अच्छे हो।
‎हालात बिगड़ गए थे।
‎पर हमने उन्हें संभाल लिया... साथ मिलकर।
‎नहीं, यह सच नहीं।
‎तुमने संभाला।
‎मैंने हालात बिल्कुल बिगाड़ दिए थे।
‎अब से, मैं सिर्फ़ ‎पार्टी देने का काम करूँगी,
‎क्योंकि मुझे सिर्फ़ वही काम आता है।
‎-ए। ‎-क्या?
‎ "पार्टी दो" कहने से मेरा मतलब ‎ख़ुद पर आँसू बहाना नहीं था।
‎ख़ुद पर आँसू नहीं बहा रही। ‎मैं सच में उदास हूँ।
‎मैं सिर्फ़ बेमतलब की पार्टी ही दे सकती हूँ।
‎तुम पूरा पड़ोस चलाती हो। तुम इतनी काबिल हो।
‎मैंने तुम्हें हर तरह के ‎अजीब हालात में फँसते देखा है,
‎और तुम हमेशा कोई हल ढूँढ़ लेती हो।
‎हाँ, क्योंकि मुझे ज़िंदगी के ‎हर कदम पर संघर्ष करना पड़ा,
‎और तुम्हारी परवरिश हीरों के लैंप ‎और सुनहरे लिहाफ़ों से भरे किले में हुई।
‎तुमने कभी अपने दिमाग का ‎इस्तेमाल नहीं किया।
‎देखो, अगर हमें एक दूसरे का काम करना पड़ता
‎और मुझे पूरी मानवता को बचाने के लिए ‎एक शानदार पार्टी देनी होती,
‎तो पक्का गड़बड़ हो जाती,
‎क्योंकि नहीं पता होता कि कौन सा सलाद का ‎काँटा हर तरह के चम्मच के साथ रखना था।
‎हर तरह का चम्मच बस कुछ ‎जश्न जैलियों के साथ इस्तेमाल होता है।
‎देखा?
‎जान, उस घर के बुद्धू
‎दरअसल ब्रह्माण्ड के चार सबसे अहम मानव हैं।
‎उनकी देखभाल तुम्हें सौंपी थी ‎क्योंकि मुझे तुम पर यकीन है।
‎और तुम्हारी पार्टियाँ बेमतलब नहीं होतीं।
‎वे आपसे में जुड़ने ‎और दोस्ती करने का मौका होती हैं।
‎हम उनसे वही तो करवाना चाहते हैं ‎ताकि हमें हमेशा के लिए यातना न सहनी पड़े।
‎तुमने सही कहा।
‎और शुक्रिया।
‎पर अगर हम इस काम में सफल हुए, तो मैं ‎कुछ सार्थक काम करना सीखना चाहती हूँ।
‎कोई असली हुनर। जो काम में आए और संतोष दे।
‎ठीक है, यार, अगर हम इससे बच निकले,
‎वादा करती हूँ कि ‎तुम्हारा साथ दूँगी जब तुम...
‎वेल्डिंग करना या कोई और काम सीखोगी, पक्का?
‎पक्का।
‎इससे वे हमारा पीछा नहीं करेंगे।
‎होशियारी से काम लिया।
‎अच्छा हुआ तुम वापस आ गई, जेनेट।
‎तुम्हारे लिए... वहाँ वापस जाना ‎मुश्किल रहा होगा।
‎यह सच है।
‎मुझे अपने अतीत के बारे में ‎सोचना पसंद नहीं है।
‎सुनो, माइकल,
‎तुम जो बुरे काम करते थे उनके बारे में ‎बुरा महसूस करना कोई गलत बात नहीं है,
‎पर अपने अतीत पर ‎शर्मिंदा होने की ज़रूरत नहीं,
‎क्योंकि तुम अब राक्षस नहीं रहे।
‎तुम बस एक भले, अजीब से, ख़ुशमिज़ाज बूढ़े हो।
‎मुझे बचाने का शुक्रिया।
‎मुझे तुम्हारी बहुत याद आई।
‎मुझे भी आई।
‎बैड जेनेट ने मुझसे बहुत बुरा बर्ताव किया।
‎उसने कई झूठ बोले। ‎कहा जैग्स ने ब्लेक बोर्टल्स को निकाल दिया।
‎तुम यकीन करोगी?
‎अरे, नहीं।
‎जेसन, वह झूठ नहीं था।
‎जैगुआर्स ने ब्लेक बोर्टल्स को निकाल दिया।
‎क्या? कैसे? क्यों?
‎अब उनका क्यूबी कौन है?
‎निक फ़ोल्स नाम का आदमी।
‎निक फ़ोल्स? मज़ाक कर रही हो?
‎उसने सुपर बोल जीता था! ‎अब हमें कोई नहीं रोक सकता!
‎फ़ोल्स!
‎-फ़ोल्स! ‎-फ़ोल्स!
‎अरे, नहीं। अभी निक फ़ोल्स की हँसली टूट गई। ‎नहीं!
‎संवाद अनुवादक संजय मल्होत्रा